VS000627
Datum: 1995-05-05T02:00:00.000+02:00
datum_sodbe_i_stopnje: 1997-10-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: zelo hudi primeri
odskodnina: 4800000 SIT
opombe: II Ips 33/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Po poklicu klepar.

## Škodni dogodek

Poškodoval se je v delovni nesreči.

## Poškodba

Zmečkanina leve dlani s prizadetostjo tenorja, odprt zlom 3. dlančnice levo, poškodbe živcev 2. do 5. prsta levo, obsežen kožni defekt leve dlani z razgaljenostjo kit mišic upogibalk.

## Telesne bolečine

1000000 SIT 7 dni hude, 14 dni srednje, 2 meseca manjše bolečine.

#### Hospitalizacija

6 tednov je bil v bolnišnici. Operiran je bil dvakrat: takoj ob prihodu v bolnišnico in še enkrat naknadno.

#### Ambulantno zdravljenje

3 mesece se je zdravil še ambulantno, hodil je na pogoste kontrole

#### Rehabilitacija

Obiskoval je fizikalno terapijo.

#### Nevšečnosti med zdravljenjem

Nosil je opornico za roko.

## Strah

300000 SIT Tožnikov strah, da bo izgubil poškodovano roko, je bil prvi dan zelo intenziven in tudi realen. Strah za izid zdravljenja je bil posebno intenziven prvi teden, ko so reženj na roki neprestano opazovali, saj bi lahko odmrl in se je tožnik tega ves čas zavedal. Strah za izid zdravljenja je trajal še 5 mesecev, dokler se tožnik ni sprijaznil s preostalo funkcijo. V tem času ga je skrbelo, ali bo z roko lahko sploh še delal, saj mu je vse padalo iz rok. Še vedno izraža izrazit eksistenčni strah, saj so mu številna ročna dela nedostopna.

## Zmanjšanje življenjske aktivnosti

3000000 SIT Zaradi poškodbe je nesposoben opravljati vsa fizična dela z levo roko in mu ta služi le za oporo. Gibljivost vseh prstov je omejena, roka v celoti nespretna, zapestje je lažje zavrto, groba moč stiska je reducirana, dvigne lahko le težo do 1 kilograma. Posebej je občutljiv na vremenske spremembe, zaradi transplantantov bo trpel bolečine v desni roki in v levi nogi, kjer so tožniku vzeli kožo za presaditev. Zaradi posledic nesreče je bil ocenjen za invalida III. kategorije in premeščen na delovno mesto za pomožna dela.

## Skaženost

500000 SIT Na desnem komolcu ima tožnik brazgotino s površino 20 x 20 cm, ki je po izgledu podobna globoki opeklini. Deformacija leve roke je jasno vidna in vzbuja odpor, izvedenec jo je ocenil za lažjo stopnjo skaženosti. Pri tožniku gre za izrazito spremembo normalnega izgleda, ki ga moti v vsakdanjih stikih, čeprav so se sodelavci in domači že navadili na deformacijo.

---

ZOR člen 200, 203